recursal/SuperWikiNEXT-32B huggingface dataset:
**Kumpulan Alarm Me** merupakan kumpulan penyanyi Malaysia yang menyampaikan lagu berirama nasyid. Kumpulan AlarmMe telah ditubuhkan secara rasminya pada 11 September 1999, lahir daripada sebuah kelab unit kebudayaan di Universiti Islam Antarabangsa Malaysia, yang di namakan Kelab Aspirasi Budaya. 

AlarmMe bermaksud *remind me* dalam bahasa Inggeris yang bermaksud *kejutanku*. Maksud kedua dalam bahasa Melayu ialah *rasailah* atau *alamilah* dan dalam bahasa Arab pula ia membawa dua pengertian *antarabangsa* atau *sejagat* dan *duniaku*.

Kehadiran AlarmMe bukan bermaksud ingin mencabar sesiapa, tetapi sekadar ingin memanfaatkan bakat yang ada dan cita-cita yang kuat untuk berjaya di dalam industri ini bagi membangkitkan semangat cintakan agama, bangsa dan negara menerusi lagu-lagu yang berinformasi, merdu, berwawasan dan berkualiti. 

Setakat ini, dua album AlarmMe telah muncul di pasaran. Album pertama "Alami" terbitan Rapsodi Kristal muncul di pasaran pada tahun 1999 sementara Album "Menggapai Harapan" mula memasuki pasaran semenjak bulan April 2004. 

AlarmMe juga aktif menerbit / mencipta lagu & album selain dua album yang disebutkan. Antara lain adalah lagu-lagu dasar Kerajaan Negeri Selangor - Berjudul Bina Insan Cemerlang Selangor (6M) dan (4E) Era Globalisasi. (Lagu-lagu ini kemudiannya telah dipersetujui oleh Menteri Besar Selangor untuk dialbumkan dan diputarkan di Radio M'sia Selangor). 

Selain itu, AlarmMe juga banyak terlibat dalam penciptaan lagu, penulisan lirik, penggubahan, penyusunan vokal berkumpulan, penerbitan album-album sekolah, album-album kerohanian (zikir, selawat, do'a dsb), lagu-lagu anthem/tema badan korporat, NGO, Universiti, kolej, lagu-lagu iklan TV & radio singapura (MUIS) dll.

Ahli-ahli
---------

Pada awal penubuhannya, AlarmMe di anggotai oleh trio penuntut ijazah sarjana muda berlainan jurusan iaitu Fakulti Sejarah & Tamadun (Dean), Undang-undang & Syariah (K) serta Sosiologi & Antropologi(Azahan). 

Kesemua ahli kumpulan AlarmMe merupakan graduan UIAM. AlarmMe dianggotai Nordin atau Dean yang selain menjadi artis juga bertugas sebagai Konsultan Motivasi dan Ahmad Khir atau K yang juga merupakan seorang peguam professional. Sewaktu Album Menggapai Harapan dihasilkan, Azahan telah pun memulakan tugasnya sebagai seorang Leftenan ATM. Tempat beliau diganti oleh Aziz yang juga seorang graduan UIAM jurusan Ilmu Wahyu.

Diskografi
----------

Album
-----

Setakat ini, dua album AlarmMe telah muncul di pasaran. Album pertama "Alami" terbitan Rapsodi Kristal muncul di pasaran pada tahun 1999 sementara Album "Menggapai Harapan" mula memasuki pasaran semenjak bulan April 2004. 

* Alami (1999)
* Menggapai Harapan (2004)

Lagu-lagu
---------

* Bulan-bulan Islam
* Indahnya Alam
* Ratu Hatiku
* Harapan Tidak Buta
* Ku Merayu
* Ceria Syawal
* Selawat Alamiah
* Selawat Jibril
* Alaf Baru
* Aqiqu Bada
* Ilahana
* Qasidah Al Burdah
* Selawat Muqaddimah
* Ceria
* Alami
* Ayah & Ibu Restui Perjuanganku
* Ayuh Bangun Semula
* I Wanna Be Somebody
* Kau Bukan Lemah
* Kewajipan
* Khairun Nabi
* Menggapai Harapan
* Rapsodi Perjuangan
* Runtunan Kehidupan
* Semua Anak Kita
* Teman Istimewa

Pautan luar
-----------

*
**42** merupakan sebuah sekolah pengaturcaraan persendirian, bukan keuntungan dan pembelajaran percuma yang dicipta dan dibiaya oleh jutawan Perancis, Xavier Niel (pengasas syarikat telekomunikasi Illiad) bersama beberapa orang rakan kongsi yang lain termasuklah Nicolas Sadirac (bekas ketua pengarah sekolah Epitech di Perancis), Kwame Yamgnane dan Florian Bucher (bekas eksekutif Epitech). Sekolah ini mula dibuka di Perancis pada tahun 2013.

Lebih daripada 70,000 calon di Perancis, 3,000 daripadanya telah dipilih untuk menghabiskan insentif empat minggu kem pengaturcaraan komputer yang digelar *piscine* (kolam renang). Mana-mana individu yang berusia 18 hingga 30 tahun layak mendaftar untuk *piscine* selepas menamatkan ujian pemikiran logik di laman web.

Sekolah ini tidak mempunyai sebarang profesor, tidak mengeluarkan diploma mahupun sarjana dan dibuka 24 jam sehari. Latihannya diinspirasi dari cara moden yang baru untuk mengajar pedagogi rakan-ke-rakan dan pembelajaran berasaskan projek. Sekolah ini telah disokong oleh ramai orang berprofil tinggi di Silicon Valley termasuk Evan Spiegel yang merupakan pengasas bersama dan Ketua Pegawai Eksekutif Snapchat, Keyvon Beykpour, pengasas bersama dan CEO Periscope, Stewart Butterfield yang merupakan pengasas bersama dan Ketua Pegawai Eksekutif Slack, Brian Chesky pengasas bersama dan Ketua Pegawai Eksekutif Airbnb, Tony Fadell, pengasas dan Ketua Pegawai Eksekutif Nest Labs, Jack Dorsey, pengasas bersama dan Ketua Pegawai Eksekutif Twitter, Paul Graham, modal teroka dan pengasas bersama Y Combinator.

Model sekolah ini juga telah digunakan di Romania, Afrika Selatan, Ukraine, Bulgaria dan Belgium dengan bantuan dan sokongan 42.

Rujukan
-------

1. ↑  Camille Gévaudan (2013). ""42", v'là les geeks !". *ecrans* (dalam bahasa Perancis). Diarkibkan daripada yang asal pada 2013-10-25. Dicapai pada 2017-11-29..
2. ↑  Damien Leloup (2013). ""42", l'étrange école d'informatique de Xavier Niel". *lemonde* (dalam bahasa Perancis)..
3. ↑  "70 000 candidats au départ, 900 étudiants à l'arrivée". Dicapai pada 2016-08-13.
4. ↑  French educational model to gamify IT education in Ukraine, *Kyiv Post*, May 19, 2016

Pautan luar
-----------

* Tapak web rasmi
**Ejawi** (Jawi: ايجاوي) merupakan satu aplikasi berasaskan web yang menggunakan tulisan jawi sebagai medium utamanya. Ejawi.net merangkumi beberapa bahagian iaitu Portal Jawi, Converter, Keyboard Jawi, Forum Jawi dan lain-lain.

Pengenalan
----------

Ejawi.net telah dilancarkan pertama kalinya pada 20 Mac 2006. Antara pengasas awal ejawi.net ialah Nik Muhammad Nik Abdul Kadir. Idea mewujudkan ejawi.net bermula selepas berjaya menyiapkan ejawi converter. Ini juga disebabkan belum terdapat mana-mana pihak lagi yang mewujudkan portal jawi sepenuhnya melainkan epondok.com.my suatu masa dahulu, maka pengasas mengambil inisiatif membangunkannya bagi meneruskan survival tulisan jawi di alam komuniti siber. Perkembangan hari demi hari amat memberangsangkan dengan jumlah pelawat unik setiap hari secara puratanya adalah 40-50 orang.

Komponen utama
--------------

Ejawi.net terbahagi kepada beberapa komponen penting yang menjadikan ia terkehadapan berbanding yang lain. Antaranya adalah Ejawi Converter, Portal, Forum, Keyboard Jawi Maya, Installer Keyboard Jawi Remapping bagi Windows XP.

Pautan luar
-----------

* www.ejawi.net
|  |
| --- |
| **Buku / Novel** |
| Buku Adab Raja-raja |
| Adab Raja-raja |
| **Siri** |  |
| **Pengarang Asal** |  |
| **Penterjemah** |  |
| **ISBN** | 978-967-931-210-2 |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | Perpustakaan Negara Malaysia |
| **Negara** | Malaysia |
| **Bahasa** | Melayu |
| **Tahun Keluaran** | 2006 |
| **Bilangan Muka Surat** | 238 |
| **Harga** | 60.00 |

Buku **Adab Raja-raja** merupakan buku yang diterbitkan oleh Perpustakaan Negara Malaysia, dengan nombor ISBN 978-967-931-210-2.. Ia terdiri daripada 238 halaman dan berharga 60.00.

Buku Adab Raja-raja ini merupakan hasil kajian oleh *Profesor Emeritus Datuk Dr. Mohd. Taib Osman* dan diterbitkan pada tahun 2006.

Ringkasan
---------

Buku ini merupakan buku terbitan Perpustakaan Negara Malaysia di bawah projek Mualim Tamu di Pusat Manuskrip Melayu, Perpustakaan Negara Malaysia. Ia berdasarkan hasil kajian oleh Profesor Emeritus Datuk Dr. Mohd. Taib Osman. Ia membincangkan mengenai sistem pemerintahan feudal dengan ciri tersendiri dalam sistem itu. Raja adalah ketua dan mempunyai kuasa mutlak ke atas semua rakyat di bawah baginda.

Pautan luar
-----------

* Adab Raja-raja ini merangkumi kajian yang melibatkan sistem pemerintahan feudal dengan ciri tersendiri dalam sistem itu.
**Filem Distance**merupakan sebuah filem drama yang diarahkan oleh Xin Yukun, Tan Shijie, Sivaroj Kongsakul dan dibintangi oleh Bolin Chen, Paul Chin, Ling Zhenhui, Yo Yang. Yeo Yann Yann, Wei Han-Ding, Cheng Huan-Lin, Jiang Wenli, Chayanit Chansangavej (Pat). Filem ini merupakan sebuah filem bercorak drama. Filem ini telah ditayangkan kepada umum pada 2016.

Filem ini menggunakan bahasa Mandarin, Inggeris, Thai dan tayangannya memakan masa selama 108 minit.

Sinopsis
--------

Pengurus Konflik yang dalam urusan perniagaan tertarik dengan seorang pekerja tua dan menyiasat hidupnya. Seorang bapa muda menerima surat yang membawanya ke tanah asing, di mana emosi lama terdedah. Seorang profesor dari luar negara menyentuh hati seorang pelajar, ketika berurusan dengan dirinya sendiri. Watak yang berbeza, hubungan yang berbeza, kemanusiaan yang sama; cerita mengenai jarak antara kita dan bagaimana kita hidup dengannya.

Pelakon
-------

Para pelakon yang berlakon di dalam filem ini termasuk Bolin Chen, Paul Chin, Ling Zhenhui, Yo Yang. Yeo Yann Yann, Wei Han-Ding, Cheng Huan-Lin, Jiang Wenli, Chayanit Chansangavej (Pat)

Penerbitan
----------

*Filem Distance* ini dihasilkan oleh Giraffe Pictures, dan syarikat pengedarnya adalah Giraffe Pictures

Keluaran dan sambutan
---------------------

### Tayangan

Filem ini diterbitkan dalam format DCP

### Ulasan

Runut bunyi
-----------

Anugerah
--------

Rujukan
-------

Pautan luar
-----------

* Filem Distance
**Ada** adalah pengaturcara berstruktur, bahasa pengaturcaraan program komputer program imperatif jenis statikal yang direka oleh pasukan yang diketuai oleh Jean Ichbiah dari CII Honeywell Bull bawah kontrak kepada Jabatan Pertahanan Amerika Syarikat semasa 1977–1983. Ia menangani kebanyakan dari tugasan yang dilakukan oleh C atau C++. Ada dinamakan sempena Ada Lovelace, yang sering dianggap pengaturcara komputer pertama.

Ciri-ciri
---------

Ada pada asalnya disasarkan bagi sistem terbenam dan masa langsung (*real-time computing*). Revisi Ada 95, direka oleh S. Tucker Taft dari Intermetrics antara 1992 dan 1995, meningkatkan sokongan bagi pengaturcaraan system, nombor dan kewangan.

Ciri-ciri menonjol Ada termasuk bahasa taip kukuh, pakej pengaturcaraan bermodular, pemeriksa masa sebenar (*run-time checking*), tugasan pemprosesan selari, pengendalian pengecualian, dan pengaturcaraan generik. Ada 95 meningkatkan sokongan bagi pengaturcaraan berasaskan objek, termasuk penghantaran dinamik (*dynamic dispatch*).

  


| * l
* b
* s
Bahasa pengaturcaraan |
| --- |
| 
* Perbandingan
* Glosari

 |
| 
* ALGOL
* APL
* Ada
* BASIC
* C
* C++
* C#
* COBOL
* Common Lisp
* Eiffel
* FORTH
* Fortran
* Haskell
* Java
* JavaScript
* Jython
* LISP
* LOGO
* Mesa
* Modula-2
* Oberon
* OCaml
* Objective-C
* Perl
* PHP
* Prolog
* PL/I
* Pascal
* PostScript
* Python
* Ruby
* Scheme
* Smalltalk
* SQL
* Tcl
* Visual Basic

 |
| 
* Kategori Kategori
* List-Class article Senarai

 |
**Double Faced Eels** (DFE) merupakan kumpulan rock alternatif dari Riga, Latvia yang ditubuhkan pada 1999.

Biografi
--------

Single pertama kumpulan ini, *To Take Breath* telah menduduki tangga pertama dalam *Radio SWH Top 40* yang menjamin tempat mereka dalam salah satu rancangan pertandingan muzik di Latvia - Radio SWH Top of the Year (2004), menjadi permulaan kerjaya muzik mereka. 

Pada musim panas 2005, kumpulan terkenal Latvia, ***Brainstorm***, menawarkan DFE sebagai persembahan pembukaan untuk jelajahan album *Four Shores* mereka. DFE telah muncul dalam tiga persembahan Brainstorm stermasuk di Riga, Mežaparks di hadapan lebih 40,000 orang penonton.

DFE melancarkan album pertama mereka pada musim sejuk 2005. 

Pada 2007, DFE melancarkan album kedua mereka *Kurš gribēja nogalināt Džūliju? Nezinu, bet trāpīja mums* (Inggeris : *Who wanted to kill Julia? I don't know, but they hit us*).

Pada 2009, Briģis, Čikijs dan Ķesteris meninggalkan kumpulan ini. Selepas itu, Darius Petrauskas dan Viktors Maslovs dipilihn menyertai kumpulan ini. DFE turut mengadakan pertandingan untuk mencari pemain gitar mereka. Lebih dari 100 penyertaan, Reinis Straume (sebelum ini ahli *Disfunk*, *New Old*) dipilih sebagai pemain gitar baharu DFE. Ronalds Briežkalns pula menyertai DFE tidak lama kemudian. 

Album ketiga DFE *Vēl patiesāk* dilancarkan pada 2010.

Muzik kumpulan ini banyak dipengaruhi muzik Green Day, Blink 182, Hoobastank, Foo Fighters, Rage Against the Machine, Fall Out Boy, dan Reel Big Fish.

Ahli
----

### Terkini

* Marka (Mārtiņš Gailītis)
* Reinis Straume
* Viktors Maslovs
* Ronalds Briežkalns

### Bekas ahli

* Reinis Briģis
* Chiky
* Pauls Kesteris
* Darius Petrauskas
* Kristaps Ērglis

Diskografi
----------

| Judul | Tahun |
| --- | --- |
| Zilais valis | 2005 |
| Kurš gribēja nogalināt Džūliju? Nezinu, bet trāpīja mums | 2007 |
| Vēl patiesāk | 2010 |
**Ahmad Chass Barra** (1907/08 - 1997)atau lebih dikenali sebagai *Ahmad C.B.* merupakan seorang penyanyi Melayu Indonesia era 60-an / 70-an yang sering mendendangkan lagu-lagu di radio Singapura dan Malaysia. Beliau terkenal dengan lagu Cincin Belah Rotan, Tanggal 31 (dirakam semula oleh arwah Sudirman sempena Hari Kebangsaan) dan padusuaranya dengan Saloma iaitu Belo Belo.

Kehidupan Awal
--------------

Ahmad C.B. atau nama sebenar beliau Ahmad bin Awab dilahirkan sama ada pada tahun 1907 ataupun 1908 dalam keluarga Melayu di Medan, Indonesia tetapi beliau dibesarkan di Singapura yang mana terletak di selatan Tanah Melayu. 

Lagu Belo Belo ini pernah dirakam semula oleh Ahmad CB dengan salah seorang penyanyi wanita di sekitar tahun 80an.

Kematian
--------

Beliau meninggal pada tahun 1997, Indonesia setelah seminggu terjatuh tiba-tiba di dalam rumahnya di Medan, Indonesia.

Album
-----

* Dulu Dan Sekarang (Kaset)
* Bunga Harum (Piring hitam keluaran Chap Singa).

Lagu-lagu
---------

* Kisah Di Geylang Serai
* Geylang Diwaktu Petang
* Rentak Seratus Enam
* Mari Menari
* Cincin Belah Rotan
* Tanggal 31

Pautan luar
-----------

* Laman Hamlau.




|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

1. ↑  "salinan arkib". Diarkibkan daripada yang asal pada 2018-03-09. Dicapai pada 2018-03-09.
**Edward Drinker Cope** (28 Julai 1840 – 12 April 1897) ialah seorang ahli paleontologi dan anatomi perbandingan berbangsa Amerika Syarikat dan juga seorang pakar ular dan ikan. Beliau merupakan pengasas fahaman Neo-Lamarckisme. Cope yang lahir kepada seorang keluarga Quaker yang kaya menempah nama sebagai kanak-kanak genius yang berminat pada sains; beliau menerbitkan kertas kerja sains sulungnya pada umur 19 tahun. Biarpun bapanya cuba membesarkan Cope sebagai petani budiman, namun dia akhirnya akur kepada aspirasi anaknya dalam sains. Cope mengahwini sepupunya dan beranak seorang; keluarganya berpindah dari Philadelphia ke Haddonfield, New Jersey, tetapi Cope menyimpan kediaman dan muziumnya di Philadelphia di akhir hayatnya.

Cope tidak banyak menerima latihan sains secara formal, dan menolak jawatan pengajar untuk bekerja d lapangan. Beliau kerap mengunjungi rantau barat AS untuk mencari gali pada 1870-an dan 1880-an sebagai ahli pasukan Pantauan Geologi Amerika Syarikat. Pertelingkahan peribadi antara Cope dan ahli paleontologi Othniel Charles Marsh mencetuskan sezaman persaingan mencari fosil yang kini bergelar Perang Tulang. Keadaan kewangan Cope merosot setelah usaha perlombongannya gagal pada 1880-an, menyebabkan beliau terpaksa menjual sebahagian besar koleksi fosilnya. Kerjayanya bangkit semula menjelang akhir hayatnya sebelum beliau meninggal pada 12 April 1897.

Walaupun hampir dimufliskan oleh kerjaya sainsnya, namun sumbangan Cope telah membantu memantapkan bidang paleontologi Amerika. Beliau adalah seorang penulis berbakat yang telah menghasilkan 1,400 helai kertas kerja sepanjang hayatnya, namun ketepatan kerja-kerjanya yang diterbitkan begitu cepat diragui oleh para pesaingnya. Beliau telah menemui, memerikan dan menamai lebih daripada 1,000 spesies vertebra, termasuk ratusan ikan dan puluhan dinosaur. Usulnya tentang asal-usul gigi geraham mamalia serta pembesaran beransur-ansur spesies mamalia sepanjang zaman geologi ("hukum Cope") adalah antara sumbangan teorinya yang terkenal.

Rujukan
-------
gambar menunjukkan seorang lelaki berumur yang berpakaian gaya zaman Victoria akhir dari kanannya dan mempunyai misai besar.Edward Elgar pada sekitar tahun 1900
**Sir Edward William Elgar**, Baronet Pertama merupakan seorang penggubah Inggeris pada era romantis, dan banyak hasil karyanya dimasukkan dalam senarai lagu konsert klasikal Inggeris dan antarabangsa.

|  |  |  |  |  |  |
| --- | --- | --- | --- | --- | --- |
|  | 

|  |
| --- |
| Serenade for Strings (Op. 20, mv 1) |
|  |
| Serenade for Strings, movement 1, oleh Elgar dan dipersembahkan Kumpulan Alat Muzik Bertali Pancaragam Askar Amerika Syarikat |
| 

---

 |

 |
| *Masalah mendengarkan ? Sila lihat bantuan media.* |

Edward Elgar dilahirkan di kampung kecil Lower Broadheath, bersebelahan Worcester, England. Edward sangat membenci muzik tradisional dan kurang meminati atau menghormati penggubah awal Inggeris, serta memanggil William Byrd dan rakan sekumpulannya "barang muzium". Edward dinobatkan sebagai kesateria pada tahun 1904 dan pada tahun 1911, beliau dilantik sebagai ahli Order of Merit.

Rujukan
-------

1. ↑  Kennedy (1970), p. 10
Pingat Navy Distinguished Service Medal*Navy Distinguished Service Medal*Bar reben Navy Distinguished Service Medal*Pingat dan Reben Navy Distinguished Service Medal*
**Navy Distinguished Service Medal** atau *Pingat Khidmat Cemerlang Tentera Laut* ialah anugerah ketenteraan bagi Tentera Laut Amerika Syarikat dan Kor Marin Amerika Syarikat yang telah dizahirkan pertama kalinya pada tahun 1919. Pingat ini dikurniakan bagi mengiktiraf khidmat cemerlang dan sangat berjasa kepada negara Amerika Syarikat semasa berkhidmat dengan tugas atau kedudukan tanggungjawab yang besar. Anugerah Tentera Laut dan Kor Marin ini adalah setaraf dengan Army Distinguished Service Medal, Air Force Distinguished Service Medal, dan Coast Guard Distinguished Service Medal. Navy Distinguished Service Medal pada asalnya lebih kanan dari Navy Cross, sehingga Ogos 1942 apabila susunan keutamaan kedua-dua pingat telah diterbalikkan. Pada masa ini, ia dipakai selepas Defense Distinguished Service Medal dan sebelum Silver Star Medal.

Lihat juga
----------

* Anugerah dan pingat kebesaran tentera Amerika Syarikat

Rujukan
-------

1. ↑  "TITLE 10, Subtitle C, PART II, CHAPTER 567, § 6243" (PDF). *U.S. Code*. Dicapai pada 30 September 2012.
2. ↑  "Navy Cross". History.navy.mil. Dicapai pada 30 September 2012.
3. ↑  "Navy Awards Precedence Chart". Public.navy.mil. Diarkibkan daripada yang asal pada 9 April 2016. Dicapai pada 30 September 2012. Unknown parameter `|deadurl=` ignored (bantuan)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Navy Distinguished Service Medal*** |
Ahmad ibn Majid (Arab: أحمد بن ماجدcode: ar is deprecated ) (c.1432 - ?), adalah seorang jurumudi dan pelukis peta bangsa Arab. Beliau telah dilahirkan di Julfar dalam Ras al Khaimah utara kini di Oman, dan mungkin meninggal pada 1500. Beliau terkenal di Barat sebagai jurumudi yang telah dikaitkan dengan membantu Vasco da Gama mencari jalannya dari Afrika ke India. Beliau merupakan pengarang hampir 40 kerja puisi dan prosa. Hasil kerjanya terpenting Kitab al Fawa'id fi Usul 'Ilm al-Bahr wa 'l-Qawa'id (Buku tentang Maklumat Yang Berguna di Lunas dan Peraturan Pelayaran), ditulis pada 1490. 

Ia merupakan ensiklopedia ilmu pelayaran, menggambarkan sejarah dan prinsip-prinsip asas pelayaran, rumah agam lunar, baris rumb, perbezaan pelayaran antara pantai dan laut lepas, lokasi bandar-bandar di Afrika Timur sehingga ke Indonesia, kedudukan bintang, kisah mengenai monsun dan lain angin bermusim yang lain, taufan dan topik lain untuk pelayar profesional. Beliau mengambil dari pengalaman sendirinya dan pengalaman bapanya, yang juga merupakan seorang jurumudi yang terkenal, dan tradisi generasi-generasi kelasi-kelasi Lautan India.
**Alam Flora Sdn. Bhd.** (digayakan sebagai **Alamflora**) merupakan syarikat pengurusan alam sekitar Malaysia yang terlibat dalam pengurusan sisa dan bahan buangan, pelupusan sisa pepejal yang didedikasikan untuk berkhidmat kepada komuniti untuk menguruskan dan mengurangkan sisa dengan kesan alam sekitar yang minimum. Alam Flora ditubuhkan pada 1995 dan merupakan anak syarikat DRB-HICOM, konglomerat infrastruktur Malaysia.

Sejarah
-------

### Perkembangan terkini

Pada Jun 2011, Kerajaan Negeri Selangor memfailkan saman balas terhadap Alam Flora ekoran tindakan syarikat itu memfailkan semakan kehakiman bagi mencabar keputusan kerajaan negeri meminta semua pihak berkuasa tempatan (PBT) mengambil alih kerja-kerja pembersihan di negeri itu. Bermula 16 Oktober 2011, Alam Flora telah menghentikan penyediaan pembersihan tempat awam dan pengumpulan sisa pepejal di Selangor. Langkah ini dibuat berikutan keputusan kerajaan negeri mengambil alih perkhidmatan ini.

Syarikat ini juga memperkenalkan peralatan pembersihan berkonsep hijau sempena Sukan SEA ke-29 (KL2017) sejajar dengan inisiatif meningkatkan kesedaran orang ramai terhadap penjagaan alam sekitar dan pengurusan lestari sisa pepejal.

Pada Ogos 2018, DRB-HICOM mengumumkan cadangan untuk menjual seluruh pegangan saham 97.37 peratus dalam Alam Flora kepada Malakoff Corporation Berhad dengan nilai kira-kira RM944.6 juta.

Rujukan
-------

1. ↑  "Alamflora: Corporate Information". *Alam Flora*. Diarkibkan daripada yang asal pada 2018-09-02. Dicapai pada 24 November 2015.
2. ↑  Nurul Ain Mohd Hussain (23 Jun 2011). "Selangor Fail Saman Balas Terhadap Alam Flora". *mStar Online*. Dicapai pada 24 November 2015.
3. ↑  "Alam Flora no longer collects solid waste in Selangor". *Edgeprop*. 17 Oktober 2011. Dicapai pada 24 November 2015.
4. ↑  "Alam Flora stops collecting solid waste in Selangor". *Malaysiakini*. 17 Oktober 2011. Dicapai pada 24 November 2015.
5. ↑  "Alam Flora perkenal alat pembersih konsep hijau". *Harian Metro*. 21 Ogos 2017. Dicapai pada 24 November 2017.
6. ↑  "Anak syarikat DRB-HICOM jual pegangan dalam Alam Flora". *Berita Harian*. 1 Ogos 2018. Dicapai pada 1 Ogos 2018.
7. ↑  "DRB-HICOM sells Alam Flora to Malakoff for RM944mil". *The Star Online*. 1 Ogos 2018. Dicapai pada 1 Ogos 2018.

Pautan luar
-----------

* Tapak web rasmi
Koordinat: 9°1′48″N 38°44′24″E﻿ / ﻿9.03000°N 38.74000°E﻿ / 9.03000; 38.74000
**Addis Ababa** (Tulisan Jawi: اديس ابابا) merupakan ibu negara Habsyah. Addis Ababa mempunyai status bandar dan daerah. Bandar ini mempunyai lebih dari 80 suku bangsa yang bertutur dalam 80 bahasa, dan komuniti Kristian dan Islam. Terletak adalah 9°1'60" Lintang Utara, 38°42' Bujur Timur (9.0333, 38.7). 

Tempatnya dipilih oleh Ratu Taytu Betul dan didirikan pada 1886 oleh suaminya, Kaisar Menelik II, dan kini mempunyai penduduk sekitar 4 juta orang, dengan pertumbuhan penduduk tahunan pada 8%.

Bandar ini terletak pada kaki Gunung Entoto dan dihubungkan dengan luar negeri melalui udara oleh Bandar Antarabangsa Bole. Addis Ababa juga mempunyai jalur kereta api ke Djibouti.

Fosil kerangka manusia purba "Lucy" (di Habsyah dipanggil Dinkinesh) disimpan di muzium negara di Addis Ababa.

Rujukan
-------

1. ↑  2011 National Statistics
2. ↑
3. ↑  "salinan arkib". Diarkibkan daripada yang asal pada 2005-08-12. Dicapai pada 2009-01-11.

Pautan luar
-----------

* (Inggeris) Addis Ababa City Administration

|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kabel DisplayPort
**DisplayPort** ialah sejenis antara muka paparan digital yang dibangunkan oleh VESA. Antara muka ini digunakan untuk menyambungkan sumber video dengan peranti paparan contohnya monitor komputer. Ia juga boleh digunakan untuk membawa isyarat audio, USB, serta bentuk data lain.

Ia direka oleh VESA bagi menggantikan VGA, DVI dan FPD-Link. Teknologi ini masih boleh digunakan bersama VGA, DVI dan HDMI menerusi penggunaan penyesuai aktif mahupun pasif.

Versi
-----

### 1.0 hingga 1.1

Versi pertama iaitu 1.0 telah diluluskan oleh VESA pada 3 Mei 2006. Versi 1.1a kemudiannya menyusul pada 2 April 2007.

DisplayPort 1.0 membenarkan kadar data sehingga 8.64 Gbit/s sepanjang kabel berukuran 2 meter. Dengan DisplayPort 1.1, pelaksanaan lapisan pautan alternatif seperti gentian optik boleh dipakai bagi membolehkan jarak antara sumber dan paparan yang lebih jauh tanpa kemerosotan isyarat. Pun begitu, pelaksanaan alternatif adalah tidak dipiawaikan. DisplayPort 1.1 juga menyertakan HDCP bersama-sama dengan Perlindungan Kandungan DisplayPort (*DisplayPort Content Protection*, DPCP). Tentuan DisplayPort 1.1a boleh dimuat turun secara percuma dari tapak web VESA.

### 1.2

DisplayPort versi 1.2 telah diluluskan pada 22 Disember 2009. Penambahbaikan yang paling ketara dalam versi baru ini ialah lebar jalur berkesannya telah ditingkatkan kepada 17.28 Gbit/s dalam mod High Bit Rate 2 (HBR2), yang membolehkan resolusi yang lebih tinggi, kadar segar semula yang lebih kerap, serta kedalaman warna yang besar.

### 1.3

DisplayPort versi 1.3 telah diluluskan pada 15 September 2014. Piawaian ini meningkatkan lebar jalur penghantaran keseluruhan kepada 32.4 Gbit/s dengan mod HBR3 yang menampilkan 8.1 Gbit/s bagi setiap lorong (5.4 Gbit/s dengan HBR2 dalam versi 1.2), menghasilkan daya pemprosesan data sebanyak 25.92 Gbit/s termasuk 8b/10b tambahan untuk pengekodan.

### 1.4

DisplayPort 1.4 telah diterbitkan pada 1 Mac 2016. Tiada mod penghantaran baharu diperkenalkan, jadi HBR3 (32.4 Gbit/s) yang diperkenalkan dalam versi 1.3 kekal sebagai mod terpantas yang tersedia.

Lihat juga
----------

* HDMI

Pautan luar
-----------

* Tapak web rasmi
5 WTC, sudut kanan atas
**Five World Trade Center** (5 WTC) ialah sebuah bangunan pejabat sembilan aras berangka keluli yang dibina pada tahun 1970–72 di World Trade Center, Bandar Raya New York. Ia mengalami kemusnahan teruk dan runtuh separa di aras-aras atasnya kesan serangan 11 September pada tahun 2001. Seluruh bangunan terpaksa dirobohkan menjelang Januari 2002 untuk membuka ruang kepada pembinaan semula.

Strukturnya berbentuk "¬" dan menduduki sudut timur laut tapak WTC. Matra keseluruhannya ialah 330 kali 420 kaki (100 kali 130 meter), dengan purata keluasan 120,000 kaki persegi (11,000 m²) searas.

Terminal bawah tanah World Trade Center terletak di bawah sahaja dan boleh dimasuki melalui bangunan ini. Dalam dataran bawah tanah bangunan ini terletaknya banyak kedai dan restoran, termasuklah kedai buku Borders yang terbesar di Bandaraya New York yang menjangkau tiga aras di sudut bangunan yang berdekatan dengan simpang Church Street dan Vesey Street.

Di situlah terletaknya "Survivors' Staircase" yang dijumpai semula dari bawah tanah bangunan setelah 5 WTC dirobohkan.

Banguna baru Two World Trade Center dibina di atas tapak bekas 5 World Trade Center.

Rujukan
-------

Templat:World Trade Center

Koordinat: 40°42′43″N 74°00′41″W﻿ / ﻿40.7120°N 74.0113°W﻿ / 40.7120; -74.0113
Pingat DSC*Distinguished Service Cross yang terkini*Reben DSC*Reben Distinguished Service Cross**Pingat dan Reben Distinguished Service Cross atau Salib Khidmat Cemerlang*
**Distinguished Service Cross** atau **Salib Khidmat Cemerlang** ialah anugerah kebesaran tentera kedua tertinggi dalam Tentera Darat Amerika Syarikat (dan sebelum itu, Pasukan Udara Tentera Darat Amerika Syarikat), bagi mengiktiraf sesiapa sahaja yang menunjukkan kegagahan dan keberanian yang luar biasa serta penuh pengorbanan ketika berhadapan dengan musuh. Kelakuan terpuji Distinguished Service Cross mesti berada di tahap tinggi mengatasi segala pingat-pingat tentera A.S. yang lain namun tidak memenuhi kriteria bagi Medal of Honor. Distinguished Service Cross setaraf dengan Navy Cross (Tentera Laut dan Kor Marin), Air Force Cross (Tentera Udara), dan Coast Guard Cross (Pengawal Pantai).

Distinguished Service Cross mula dikurniakan ketika Perang Dunia I. Sebagai tambahan, sejumlah penganugerahan telah dibuat sebelum Perang Dunia I. Dalam kebanyakkan kes, pada waktu itu, askar-askar yang menerima Sijil Kepujian untuk keberanian, merupakan satu-satunya penghormatan lain keberanian yang boleh dikurniakan, atau mengesyorkan Medal of Honor. Yang lain adalah pengiktirafan lambat di Filipina, di sempadan Mexico dan semasa Pemberontakan Boxer.

Distinguished Service Cross berbeza dengan Distinguished Service Medal (Pingat Khidmat Cemerlang), yang dianugerahkan kepada sesiapa sahaja bagi mengiktiraf perkhidmatan terpuji kepada kerajaan Amerika Syarikat dalam melakukan tanggungjawab yang besar.

Pautan luar
-----------

* US Army Institute of Heraldry: Distinguished Service Cross Diarkibkan 2006-10-29 di Wayback Machine
* Home of Heroes page on the Distinguished Service CrossDiarkibkan 2012-03-24 di Wayback Machine
* Legion of Valor
* MilitaryTimes Hall of Valor, Distiniguished Service Cross
**Etnokinologi** ialah satu neologisme yang dicipta oleh ahli antropologi Bryan Cummins dalam bukunya *First Nations, First Dogs: Canadian Aboriginal Ethnocynology* (2002). Neologisme ini merujuk kajian anjing dalam konteks budayanya. Istilah ini tidak digunakan secara umum.

Cummins menyatakan bahawa anjing bela jinak, sungguhpun dijumpai dalam hampir semua masyarakat manusia, dipinggirkan oleh ahli antropologi. Ini, katanya, adalah kerana anjing tidak sepenuhnya "kebudayaan" (kerana merupakan serigala yang dibelajinakkan), atau "kesemulajadian", dengan kebaikan bahawa pembelajinakan sama dan dilipatgandakan kepada melebihi 400 baka. Sungguhpun begitu, Cummins menyandari pandangan bahawa, kerana merupakan haiwan bela jinak, anjing leibh "kebudayaan" daripada "kesemulajadian", dan budaya ialah domain ahli antropologi. Tambahan lagi, masyarakat manusia yang berlainan telah membentuk anjing menjadi tepat-tepat apa jua peranan yang mungkin dimiliki oleh orang untuk anjing. Maka, anjing bela jinak layak mendapat perhatian antropologi; makan etnokinologi.

Rujukan
-------

* Cummins, Bryan D. 2002. *First Nations, First Dogs: Canadian Aboriginal Ethnocynology*. Calgary, Alberta, Canada: Detselig Enterprises Ltd. ISBN 1-55059-227-0, ISBN 978-1-55059-227-6

|  |  |
| --- | --- |
| Ikon tunas | Rencana berkaitan dengan anjing ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Pingat DSM*Distinguished Service Medal yang terkini*Reben DSM*Reben Distinguished Service Medal**Pingat dan Reben Distinguished Service Medal atau Pingat Khidmat Cemerlang*
**Distinguished Service Medal** (DSM) atau **Pingat Khidmat Cemerlang** ialah Anugerah kebesaran tentera ketiga tertinggi dalam Tentera Darat Amerika Syarikat yang dikurniakan kepada sesiapa sahaja, sewaktu berkhidmat dalam apa jua keadaan bersama Angkatan Tentera Amerika Syarikat, telah menaikkan dirinya dengan perkhidmatan yang sangat berjasa kepada Kerajaan dalam tugas yang sangat bertanggungjawab. Prestasi ini mestilah wajar mendapat pengiktirafan bagi perkhidmatan yang luar biasa. Prestasi tugas normal yang luar biasa tidak akan menjustifikasikan anugerah bagi pingat ini.

Distinguished Service Medal yang berasingan wujud diantara cabang tentera yang berlainan dan satu versi kelima medal ini merupakan anugerah kanan Jabatan Pertahanan Amerika Syarikat. Versi tentera darat Distinguished Service Medal lazimnya dirujuk sebagai "Distinguished Service Medal" manakala cabang tentera yang lain menggunakan nama perkhidmatan sebagai nama awalan.

Bagi khidmat yang tiada kaitan dengan perang sebenar, istilah "tugas ialah satu tanggungjawab besar" digunakan untuk pelbagai jawatan yang lebih jauh daripada jawatan pada masa perang, dan memerlukan bukti penting pencapaian yang mudah dilihat. Bagaimanapun, justifikasi anugerah ini boleh terakru oleh sebab perkhidmatan yang sangat berjasa dalam penggantian bagi jawatan tinggi yang amat penting.

Anugerah mungkin diberikan kepada orang selain daripada anggota Angkatan Tentera Amerika Syarikat bagi perkhidmatan perang sahaja, dan kemudian hanya dalam keadaan yang luar biasa, dengan kelulusan segera daripada Presiden dalam setiap kes.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Distinguished Service Medal*** |

* Department of the Army Regulation 600-8-22; Military Awards; 2006-12-11; Effective date: 2007-01-11.
* Department of the Army Regulation 670-1; Wear and Appearance of Army Uniforms and Insignia; 2005-02-03; Effective date: 2005-03-03.
* US Army Institute of Heraldry: Distinguished Service Medal
* Distinguished Service Medal - Criteria, Background, and Images
* Noteworthy NCOs


1. ↑  Institute of Heraldry Distinguished Service Medal
***Aglaodorum*** adalah genus monotip tumbuhan berbunga dalam keluarga Araceae. Satu-satunya spesies yang menjadi ahli genus ini adalah ***Aglaodorum griffithii***.

*Aglaodorum* sangat menyamai spesies dalam genus *Aglaonema*. Satu kelainan penting yang membezakan *Aglaodorum* dari spesies dalam *Aglaonema* ialah ia mengeluarkan buah hijau sedangkan spesies *Aglaonema* mengeluarkan buah merah. *Aglaodorum* turut mempunyai tangkai induk yang lebih panjang dan hanya mengeluarkan satu bunga pusaran, bukannya banyak macam dalam *Aglaonema*.

*Aglaodorum* dijumpai tumbuh di kukup lumpur pasang surut di Borneo, Sumatera, selatan Indochina dan Semenanjung Malaysia. Ia selalunya dijumpai tumbuh bersama *Cryptocoryne ciliata* dan *Nypa fruticans*. Ciri menarik tumbuhan ini ialah benihnya bercambah sebelum gugur dari tumbuhan. Benih itu sendiri cenderung menjadi agak besar.

Lihat juga
----------

* *Alocasia*
* *Cryptocoryne*
* Keladi

Rujukan
-------

1. ↑  Adolf Engler (d. 1930) - "Das Pflanzenreich" Vol. 63-65 issued 1914-1915
2. ↑  Bown, Demi (2000). *Aroids: Plants of the Arum Family*. Timber Press. ISBN 0-88192-485-7.
3. ↑  Kew World Checklist of Selected Plant Families
**Ekstrak vanila** ialah larutan yang mengandungi sebatian perisa vanilin sebagai bahan utama. Ekstrak vanila tulen dibuat dengan memaserat dan meresap pod vanila ke dalam larutan etanol dan air. Di Amerika Syarikat, untuk mendapatkan ekstrak vanila yang dipanggil tulen, Pentadbiran Makanan dan Dadah A.S. memerlukan larutan itu mengandungi sekurang-kurangnya 35% alkohol dan 100 g biji vanila bagi setiap liter (13.35 auns setiap gelen). Kekuatan sekali ganda dan dua kali ganda (sehingga 20 kali ganda) ekstrak vanila juga boleh didapati.

Ekstrak vanila dalam botol kacaEkstrak vanila ialah bentuk vanila yang paling biasa digunakan hari ini. Vanila Mexico, Tahiti, Indonesia dan Bourbon adalah jenis utama. Vanilla bourbon dinamakan untuk tempoh ketika pulau Réunion diperintah oleh raja-raja Bourbon Perancis; ia tidak mengandungi wiski Bourbon.

Perisa vanila semula jadi berasal dari kacang vanila sebenar dengan sedikit alkohol. Jumlah maksimum alkohol yang biasanya hadir hanya 2-3%. Ekstrak vanili tiruan mengandungi vanillin, dibuat dari guaiakol atau dari lignin, hasil sampingan industri pulpa kayu.

Takrifan undang-undang
----------------------

### Peraturan Kanada

Di bawah Peraturan Makanan dan Dadah (C.R.C. 870), produk ekstrak vanila perlu diproses dari kacang vanila: Vanilla planifolia atau Vanilla tahitensia. Untuk setiap 100 ml ekstrak, ia mesti mengandungi sejumlah bahan larut berkadar dengan keadaan semula jadi yang tersedia untuk ekstrak. Khususnya, jika kacang mengandungi kandungan air <25%, ekstrak vanila mestilah terdiri daripada sekurang-kurangnya 10 g kacang vanila; jika kacang mengandungi> 25% kandungan air, ekstrak vanila mesti mengandungi sekurang-kurangnya 7.5 g biji vanila. Ekstrak vanila tidak boleh mengandungi warna tambahan.

Lihat juga
----------

* Ekstrak herba
* *Vanilla planifolia*

Rujukan
-------

1. ↑  Food and Drug Administration (April 1, 2010). "Food and Drugs, Chapter I, Subchapter A, Food for Human Consumption, Part 169—Food Dressings and Flavorings". *Title 21 of the Code of Federal Regulations*. Department of Health and Human Services. Dicapai pada 14 July 2010.
2. ↑  Branch, Legislative Services. "Consolidated federal laws of canada, Food and Drug Regulations". *laws-lois.justice.gc.ca* (dalam bahasa Inggeris).
|  |
| --- |
| **Buku / Novel** |
|  |
| Evolusi Universiti Malaysia Terengganu |
| **Siri** |  |
| **Pengarang Asal** | Noraien Mansor |
| **Penterjemah** |  |
| **ISBN** | 978-983-2888-48-2 |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | Universiti Malaysia Terengganu |
| **Negara** | Malaysia |
| **Bahasa** | Melayu |
| **Tahun Keluaran** | 2007 |
| **Bilangan Muka Surat** |  |
| **Harga** | 230 |

Buku **Evolusi Universiti Malaysia Terengganu** merupakan buku yang diterbitkan oleh Universiti Malaysia Terengganu, dengan nombor ISBN 978-983-2888-48-2. Ia berharga 230.

Buku Evolusi Universiti Malaysia Terengganu ini dikarang oleh *Noraien Mansor* dan diterbitkan pada tahun 2007.

Ringkasan
---------

Buku Evolusi Universiti Malaysia Terengganu merupakan sebuah dokumentasi bagi mencatat sejarah pengkaryaan dan penerbitan penting dalam merakamkan dan mengingati perjalanan sejak dari awal penubuhan sehingga perkembangan terkini UMT. Penghasilan karya ini merupakan sebagai catatan sejarah mengenai Universiti Malaysia Terengganu sebagai salah sebuah Institusi Pengajian Tinggi Awam di Malaysia. Sesungguhnya, buku ini dihasilkan untuk memperkenalkan Universiti Malaysia Terengganu kepada seluruh warga Malaysia dengan bertunjangkan misi, visi dan slogan UMT.

Pautan luar
-----------

* Evolusi Universiti Malaysia Terengganu.
**2 Young** ialah filem komedi romantis Hong Kong tahun 2005 arahan Derek Yee. Filem ini ditayangkan di China pada 15 April 2005 manakala Hong Kong pada 28 April 2005.

2 Young dibintangi oleh Jaycee Chan dan Fiona Sit sebagai watak utama dan kehadiran Pelakon pembantu seperti Eric Tsang, Teresa Mo, Anthony Wong dan Candice Yu.

Plot
----

Filem ini mengisahkan tentang Ka Fu dan Natalie yang berasal dari dua buah keluarga yang berbeza. Ayah Ka Fu bekerja sebagai seorang pemandu bas dan Ibunya sebagai Pemilik Restoran. Manakala, Natalie berasal dari keluarga yang kaya, Ibu dan bapanya bekerja sebagai peguam. Pada suatu hari, Ka Fu dan dua orang kawannya Bing dan Sai menunggu untuk melihat Natalie di luar sekolah.

Pelakon
-------

* Jaycee Chan sebagai Ka Fu
* Fiona Sit sebagai Natalie
* Eric Tsang sebagai Ayah Ka Fu
* Teresa Mo sebagai Ibu Ka Fu
* Anthony Wong sebagai Ayah Natalie
* Candice Yu sebagai Ibu Natalie
* David Chiang
* Chin Kar-lok
* Benz Hui sebagai Pakcik Yiu
* Raymond Tso
* James Ha
* Lam Suet
* Henry Fong
* Jamie Luk

Anugerah
--------

**Anugerah Filem Hong Kong** (2006)

* Pelakon Pembantu Wanita Terbaik (Teresa Mo)

**Anugerah Golden Bauhinia** (2006)

* Pelakon Pembantu Wanita Terbaik (Teresa Mo)

**Festival Filem Changchun** (2006)

* Pelakon Pembantu Lelaki Terbaik (Eric Tsang)

Pautan luar
-----------

* *2 Young*  di Pangkalan Data Filem Internet (IMDb)
* Review Diarkibkan 2006-11-17 di Wayback Machine at HKCuk.co.uk
* HK cinemagic entry
Dekad **1910-an** merupakan tahun-tahun dari 1910 hingga 1919, iaitu antara 19 Zulhijah 1327 hingga 8 Rabiulakhir 1338. Tempoh ini juga merupakan kemuncak ketenteraan Eropah yang bermula pada separuh kedua abad ke-19. Gaya hidup yang konservatif pada separuh pertama serta warisan perikatan tentera telah digantikan selama-lamanya dengan pembunuhan waris raja Austria, Archduke Franz Ferdinand, pada 28 Jun 1914. Pembunuhan itu mencetuskan rangkaian peristiwa yang menyebabkan peperangan dalam tempoh 30 hari di Eropah dan kawasan-kawasan lain. Konflik yang berpanjangan akan tamat hanya pada November 1918 dengan Persetiaan Versailles yang menimbulkan perbalahan.

Perang Dunia I — juga digelarkan sebagai "Perang Agung" — telah dikatakan sebagai konflik yang meluas dan termahal dalam sejarah (pada masa itu), dan meninggalkan warisan yang abadi semasa dekad-dekad yang berikutan. Peperangan itu juga diingati kerana ia menyebabkan kejatuhan empayar-empayar dan pemerintahan beraja yang lama. Keluarga Habsburg serta Wilhelm II dari negara Jerman dibuang negeri selepas tahun 1918, sedangkan Tsar Nicholas II dari Rusia dan keluarganya dihukum mati oleh revolusioner Rusia.

Dekad ini juga digambarkan sebagai tempoh revolusi di banyak negara. Mexico menjadi penganjur dalam arah aliran ini pada November 1910 ketika diktator Porfirio Diaz disingkir dengan akibat perang saudara yang berlanjutan sehingga hampir 1919. Rusia mengalami keadaan yang serupa kerana Perang Agung telah menyebabkan keruntuhan semangat serta keadaan ekonomi yang kelam-kabut. Suasana seumpama ini telah menggalakkan pengasasan Bolshevisme yang kemudiannya dinamakan sebagai "Komunisme".

Peristiwa dan arah aliran
-------------------------

### Tanpa tarikh tepat

* Sistem **piring hitam** yang berbentuk cakera mengalahkan silinder fonograf dalam pasaran untuk menjadi bahantara komersil yang terutama pada sepanjang dekad ini.
**Engalus** adalah permainan penembak orang pertama dimajukan oleh Crytek, yang dibatalkan sebelum kerja di atasnya disiapkan supaya sumber-sumber syarikat pernah digunakan di atas permainan *Far Cry*.

*Engalus* yang disangka menjadi penembak sains cereka tentang pembunuh bernama Jordan, dihantar untuk membunuh orang gila yang ingin membina semula dunia dalam imejnya menggunakan artifak purba dikenali sebagai "Engalus".

Pautan luar
-----------

* SG.hu - maklumat asal, dalam bahasa Hungary

| * l
* b
* s
Crytek |
| --- |
| Cawangan | *Crytek Black Sea* · *Crytek UK* |
| Siri *Crysis* | *Crysis* · *Warhead* (*Wars*) · *Edisi Maksimum* · *Crysis 2* • *Crysis 3* |
| Permainan lain | *Far Cry* |
| Enjin permainan | *CryEngine* · *CryEngine 2* · *CryEngine 3* |

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Falsafah Zaman Pertengahan** di Eropah dikuasai oleh pensejarahan Kristian. Ia berlaku pada abad ke-4 hingga abad ke-17 Masihi. Telah berlaku penyusunan semula idea setelah mengalami satu revolusi daripada sejarah yang berpandukan kepada konsep Yunani (sains) kepada idea dan pemikiran agama Kristian. Revolusi ini muncul akibat berlakunya percanggahan pendapat tentang masa lalu antara orang-orang Yunani dengan orang-orang Yahudi. Yunani berpendapat bahawa peranan Tuhan semakin kecil dan tidak bermakna lagi ekoran perkembangan rasionalisme. Manakala orang-orang Yahudi berpegang teguh pada pendirian bahawa sejarah manusia merupakan satu pergerakan menuju ke puncak tindakan Tuhan. Menurut Yahudi, Tuhan dan sejarah tidak akan dapat difahami tanpa salah satu daripadanya.

Menurut Collingwood, kemasukan pemikiran agama Kristian ini telah menyebabkan tersingkirnya 2 ciri penting yang terdapat di dalam sejarah pada masa itu :

* idea yang optimistik tentang sifat manusia
* idea yang substantialistik tentang entiti yang abadi yang menjadi asas kepada penubuhan sejarah

Pensejarahan zaman pertengahan mempunyai intipati ketuhanan. Segala peristiwa yang berlaku adalah ketentuan Tuhan. Manusia hanya sebagai agen yang menggerakkan kehendak Tuhan.
Antara tokoh zaman pertengahan ialah Eusebius dan St. Augustine.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Falcon Heavy di pelantar pelancar Kompleks Pelancaran 39, bersedia untuk pelancaran sulungnya.
**Falcon Heavy** ialah kenderaan pelancar angkat berat separa guna semula yang direka dan dibuat oleh SpaceX. Ia diperoleh daripada kenderaan Falcon 9 dan terdiri daripada peringkat pertama Falcon 9 yang diperkuat sebagai teras pusat dengan dua peringkat tambahan sebagai penggalak pemaut. Ini meningkatkan muatan maksimum orbit rendah Bumi (LEO) kepada 63,800 kilogram (140,700 lb), berbanding 22,800 kilogram (50,300 lb) untuk tujah penuh Falcon 9, 28,790 kilogram (63,470 lb) untuk Delta IV Heavy, 27,500 kilogram (60,600 lb) untuk pesawat ulang-alik dan 140,000 kilogram (310,000 lb) untuk Saturn V. Falcon Heavy merupakan roket bermuatan keempat tertinggi di dunia yang pernah dibina, selepas Saturn V, Energia dan N1 dan roket paling berkuasa sedang dalam operasi setakat tahun 2018.

Syarikat SpaceX mengendalikan pelancaran sulung Falcon Heavy pada 6 Februari 2018, jam 3:45 petang EST (20:45 UTC). Roket tersebut membawa Tesla Roadster milik pengasas syarikat itu Elon Musk sebagai muatan semu.

Falcon Heavy direka untuk membawa manusia ke angkasa termasuklah ke Bulan dan Marikh, walaupun setakat Februari 2018, ia tidak diperakui dan tiada rancangan untuk menggunakan roket tersebut untuk misi yang membawa kakitangan; ia sebaliknya akan digunakan untuk melancarkan satelit-satelit besar dan kuar-kuar angkasa.

Rujukan
-------

1. ↑  "Falcon 9 Overview". SpaceX. 8 Mei 2010. Diarkibkan daripada yang asal pada 5 Ogos 2014. Unknown parameter `|deadurl=` ignored (bantuan)
2. ↑  "Launch Calendar". Dicapai pada 25 Januari 2018.
3. ↑  "SpaceX Falcon Heavy launch successful". CBS News. 6 Februari 2018.
4. ↑  "Launch Calendar - SpaceFlight Insider". *www.spaceflightinsider.com*. Dicapai pada 6 Februari 2018.
5. ↑  Musk, Elon [@elonmusk] (1 Disember 2017). "Falcon Heavy to launch next month from Apollo 11 pad at the Cape. Will have double thrust of next largest rocket. Guaranteed to be exciting, one way or another" (Twit) – melalui Twitter.
6. ↑  "Elon Musk's huge Falcon Heavy rocket set for launch". BBC. 6 Februari 2018. Dicapai pada 6 Februari 2018.
7. ↑  Pasztor, Andy. "Elon Musk Says SpaceX's New Falcon Heavy Rocket Unlikely to Carry Astronauts". Wall Street Journal. Dicapai pada 6 Februari 2018.

Pautan luar
-----------

|  |  |
| --- | --- |
|  | Wikiberita mempunyai berita berkaitan:
 ***SpaceX Falcon Heavy rocket blasts Elon Musk's personal Tesla into solar orbit*** |

* Laman sesawang rasmi
* Animasi penerbangan Falcon Heavy, Februari 2018
* Elon Musk on how Falcon Heavy will change space travel, The Verge di YouTube
Kumpulan **Al-Masaar**  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu Melayu. 

Al-Masaar merupakan sebuah kumpulan yang menggabungkan 6 orang anak muda yang menaruh minat yang mendalam di dalam bidang seni.

Latarbelakang
-------------

Ditubuhkan secara rasmi pada tahun 1996, sejarah Al-Masaar dikatakan bermula seawal tahun 1994. anggota-anggota Al-masaar tidak pernah menjangkakan kumpulan ini mampu bertahan sebegini lama walau tanpa sebarang album, hanya taun ukhuwah dan persahabatan yang mengikat.

Makna
-----

Al-Masaar bermakna "laluan" ("the path" di dalam bahasa feringgi).

Konsep
------

konsep yang pernah diterokai Al-Masaar adalah pelbagai, dan yang terkini adalah a cappella, genre muzik yang amat luas ruang lingkupnya.

Kebolehan
---------

Selain menyanyi, anggota-anggota Al-Masaar juga berkebolehan dalam pelbagai aktiviti seni lain termasuk bersilat, tarannum, choral speaking (main-main sambil mencuba), berlakon (teater, pentomen, dsb.), penulisan (puisi, lirik, skrip, storyboard), seni grafik (khat, grafik komputer, dan lain-lain.) serta sedikit kebolehan bermain alatan muzik seperti perkusi, gitar, piano, seruling/ rekorder, dan violin (cuba-cuba sahaja).

Ahli-ahli
---------

Al-Masaar kini dianggotai Effendi (25), Alamin (24), Sofyan (23), Mu'adz (25), Hamzah (25) dan Aziz (27). Kesemua anggota Al-Masaar menuntut di Universiti Islam Antarabangsa Malaysia.

Diskografi
----------

Album
-----

* 

### Lagu-lagu

*

Pautan luar
-----------

* Diarkibkan 2006-04-11 di Wayback Machine
* Diarkibkan 2004-05-05 di Wayback Machine
*